Jeg har været kunde hos Sonofon/Telenor i 10 år. Sidste år fik en sælger prakket mig mobilt bredbånd på (gratis i 3 mdr). Jeg afleverede ret hurtigt dette, da der absolut ingen dækning var, hvor jeg skulle bruge dette. Jeg fik heldigvis en kvittering for, at jeg havde afleveret dette i en Telenor butik. Efter de 3 mdr's udløb og yderligere 3 mdr. får jeg så en regning for 3 mdr's. brug af mobilt bredbånd. 

Jeg kontakter Telenor og gør opmærksom på, at den dongle er afleveret 5 mdr. forinden i en Telenor butik. "Det er okay, og jeg skal ikke tænke mere på det". Efter 1,5 mdr. får jeg nu en rykker med trussel om RKI, hvis ikke jeg betaler min regning. Jeg kontakter dem igen og gør opmærksom på, at jeg ikke har mobilt bredbånd hos Telenor - heldigvis... Herefter forlod jeg Telenor - også med min mobil, da jeg ikke var tilfreds med deres roderi.

Jeg var væk i ca. 6 mdr, men besluttede mig dog for at give dem en chance til. Ganske kort tid før deres Byt-til-nyt kampagne køber jeg deres dyreste telefon, en Iphone med 32 gb til kr. 5208,- og deres største abonnement til kr. 380 pr. mdr. Jeg bliver ikke gjort opmærksom på, at denne kampagne er under opsejling, hvilket jeg er stærkt utilfreds med. Rigtig mange firmaer kører med prisgaranti efterhånden, men ikke hos Telenor. Jeg får dog via Christian Johansen hos kundeservice forhandlet mig frem til, at jeg kan komme med i denne ordning med en Nokia 6300 - altså kr. 500. Min fejl er bare, at jeg ikke beder om at få dette på skrift. Christian lover dog, at han vil skrive aftalen i deres kundesystem. Dette gør han bare ikke, for telefonen kommer retur med besked om, at den ikke opfylder Telenors vilkår. Forinden har jeg forsøgt at aflevere den i Telenor butikken, som Christian bad mig gøre - de ville ikke have noget med min telefon at gøre og henviste mig til at sende den med posten. Den kommer retur, og jeg kontakter kundeservice og taler med Sanne Jensen. Hun forstår ikke, hvorfor den kommer retur og beder mig sende den til dem igen. Iøvrigt står der "Kære Torben Knudsen" i afslagsbrevet til mig???? Jeg skal som sagt sende den til dem igen, da Sanne mener, at der er blevet forbyttet nogle telefoner. 

I går blev jeg så kontaktet af Sanne, som fortalte, at min telefon bliver afvist og returneret, da den er købt før kampagnen trådte i kraft - ja - men Christian fortalte mig jo, at den ekstraordinært kunne komme med. Det kan Sanne ikke gøre noget ved, da Christian ikke har skrevet noget om det i systemet.... Hun ville ringe tilbage, men har ikke gjort det endnu. I går eftermiddags fik jeg så en mail om at telefonen bliver afvist. Rod fra ende til anden, og nu sidder jeg tilbage og venter på et opkald, som formentlig aldrig kommer......

Moralen er - STOL IKKE PÅ, HVAD KUNDESERVICE SIGER OG SØRG FOR AT FÅ ALT PÅ SKRIFT. Du kan kun være sikker på, at tingene gælder, indtil du taler med en anden.

Telenor har IGEN mistet mig som kunde, så snart bindingsperioden ophører - og dét for sølle kr. 500...... de må jo have råd til det, da man her på siden kan se, at mange er utilfredse og skifter teleselskab. Skriv mig med på dén liste...!! Tankevækkende, at deres karakter er 4,9 ud af 10.... Kunne jeg give minus-stjerner, ville jeg gøre det!!!!!!